**NAISIIN KOHDISTUVAN VÄKIVALLAN TORJUNTAOHJELMA
TYÖRYHMÄN 15. KOKOUS**

Aika: 5.5.2022 klo 10.00-11:30

Paikka: Teams-kokous

Osallistujat: Elina Ruuskanen, oikeusministeriö (pj.)

 Maiju Kolehmainen, oikeusministeriö (siht.)
 Minna Piispa, oikeusministeriö

Kimmo Halme, sisäministeriö

Minna Viuhko, sosiaali- ja terveysministeriö

Peter Levlin, valtakunnansyyttäjän toimisto
Martta October, Terveyden ja hyvinvoinnin laitos
Satu Honkala, Opetushallitus
Terhi Heinilä, Naisjärjestöjen Keskusliitto

Taina Riski, Terveyden ja hyvinvoinnin laitos

Henna Attila, Tilastokeskus (asiakohta 3)

Marjut Pietiläinen, Tilastokeskus (asiakohta 3)

ASIALISTA

1. Kokouksen avaus ja asialistan hyväksyminen

Puheenjohtaja avasi kokouksen klo 10:01. Hyväksyttiin asialista.

1. Edellisen kokouksen muistion hyväksyminen (liite 1)

Hyväksyttiin edellisen kokouksen muistio.

1. EU:n gender-based violence -kyselytutkimuksen alustavien tulosten esittelyä

Henna Attila ja Marjut Pietiläinen Tilastokeskuksesta esittelivät tutkimushanketta. GBV-tutkimus on Eurostatin rahoittama (Suomessa myös Tilastokeskus, OM, STM, SM) tutkimushanke sukupuoleen kytkeytyvän väkivallan yleisyydestä EU:ssa. Tutkimus toteutetaan noin 20 maassa. Suomessa hanke käynnistyi 11/2020 ja päättyy 10/2022. Tulokset ovat tässä vaiheessa vielä alustavia ennakkotietoja, toukokuussa ennakkojulkistustilaisuudessa julkistetaan eräät keskeisimmät tulokset. Kansallinen loppuraportti tuotetaan loppuvuonna 2022. Tarkoitus on, että tutkimusaineisto pääsisi mahdollisimman laajaan hyötykäyttöön, jotta myös esimerkiksi Eurostat pääsisi tuottamaan vertailuraportin.

Keskusteltiin alustavista tuloksista ja niiden mahdollisista syistä sekä käyttömahdollisuuksista.

1. Torjuntaohjelman täytäntöönpanon tilanne (liite 2)

Käytiin läpi seurantaulukkoa ja tehtiin siihen tarvittavat päivitykset. Toimenpiteiden toimeenpano edistyy hyvin ja pääosin aikataulussa.

1. Muut asiat

Puheenjohtaja ehdotti, että ensi vuoden puolella voitaisiin järjestää ohjelman yhteenvetoseminaari.

Heinilä totesi, että olisi hyvä käydä yhdessä keskustelua tulevan hallitusohjelman tavoitteista. Puheenjohtaja kertoi, että syksyllä aletaan valmistella konkreettisemmin asioita, joita toivottaisiin sisällytettävän hallitusohjelmaan. Todettiin, että voitaisiin palata tällöin yhteisesti asiaan ja varmistaa, että ministeriöiden kesken laadittaisiin yhtenäiset kirjaukset väkivallan vastaisesta työstä hallitusneuvotteluja varten.

1. Seuraava kokous

Seuraava kokous on syksyllä 2022. Puheenjohtaja arvioi, että syksyllä voitaisiin pitää kaksi kokousta, joihin voisi pyytää puhujia esimerkiksi seksuaalirikoslainsäädännön uudistuksesta sekä käynnissä olevista tutkimuksista, kuten naisiin kohdistuvia parisuhdesurmia käsittelevästä VN TEAS -hankkeesta.

1. Kokouksen päättäminen

Puheenjohtaja päätti kokouksen klo 11:34.